text: Lykken er et bad – et dejligt mudderbad
  15 maj 2017 kl. 20.59
  Madsby Legepark i Fredericia udvider nu med en stald, der blandt andet skal rumme en masse nye grise.
  I forvejen har parken en del klappedyr. Men selvom Madsby Legepark også har både gokarts, tarzanbane og meget andet, så er dyrene efterhånden ved at blive det helt store trækplaster.
  Alle dyrene er populære. Men især parkens nye beboer, en stor gris, er meget interessant for de besøgende.
  Mandag nød den foråret til fulde. Først fik soen serveret frokost i det flotte solskinsvejr. Derefter blev det tid til et bad – et dejligt mudderbad.
  Du kan selv komme i godt selskab i Madsby Legepark i indslaget herunder.
  TV SYD siger velbekomme – og god fornøjelse.
  
  